ming030890/wiki-yue-high-quality huggingface dataset:
Wonder Girls

Wonder Girls（韓文：원더걸스，簡稱WG）係南韓JYP娛樂喺2007年推出嘅五人女子組合，原本由先藝做隊長。解散前成員包括譽恩、婑斌、惠林同善美，解散前隊長由譽恩擔任。
Wonder Girls喺2007年以《Irony》為人認識，同年九月改編《Tell me》，喺南韓引發熱潮而知名度大增。2008年由朴軫永親自參與演出嘅《Nobody》MV一曲再度引領潮流。
JYP喺2017年1月26號宣佈Wonder Girls因為合約到期解散，2月10號發行最後一張數碼單曲。
仁心解碼II

《仁心解碼II》（英文：A Great Way To Care II）係香港無綫電視時裝醫學電視劇，由方中信、蒙嘉慧、楊怡領銜主演，監製係羅永賢。呢套劇係《仁心解碼》續集，背景係法醫精神科，劇入面有幾宗同精神病相關嘅刑事案，但係上輯好多演員響今輯做咗第二個角色。
仁愛鄉

仁愛係中華民國臺灣南投縣一山地鄉，面積1274平方公里，人口1.6萬。
仁懷

仁懷係中國貴州遵義下轄嘅一個縣級市，有1788平方公里咁大。
仁愛堂

仁愛堂（英文：Yan Oi Tong）係香港一個非牟利慈善組織，1977年得到稅務局88資格。服務地區包括屯門、元朗、大埔、沙田、荃灣、葵青、將軍澳、銅鑼灣同尖沙咀、西九龍咁。仁愛堂福利服務包括教育、醫療、康體咁。仁愛堂總部寫字樓嚮新界屯門啟民徑仁愛堂中心。
仁愛母嬰健康院

仁愛母嬰健康院，香港母嬰健康院之一，為母嬰同婦女而設，有健康檢查，有家庭計劃等，址喺屯門屯利街，仁愛分科診療所入便，英文叫Yan Oi Maternal and Child Health Centre。行政上歸屯門區。開禮拜一到五，禮拜六開每月第二同第四個，公眾假期唔開。歸衞生署管。
仁慈堂大樓

仁慈堂大樓（粵拼：jan4 ci4 tong4 daai6 lau1）係澳門歷史城區嘅其中一躉建築，位置喺議事亭前地。
仁心解碼

《仁心解碼》（英文：A Great Way To Care），係香港無綫電視製作嘅時裝電視劇，由方中信、徐子珊、黃浩然、岳華、蔣志光、張國強、洪天明、楊秀惠主演，監製羅永賢。續作係《仁心解碼II》。
中庭

中庭係庭園一種，指建築物入面嘅露天空地，四面畀建築物包圍。
家下有類似結構嘅室內空間（通常出現喺多層商場），都可以叫做中庭。
中州韻輸入法

中州韻輸入法，又叫中州韻輸入法引擎（英文：Rime Input Method Engine），係佛振整嘅開源中文輸入法引擎，而家專案網站同原始碼都託管喺GitHub。基於同一核心架構，呢款輸入法分三隻官方發行版：Linux發行版中州韻（ibus-rime）、Windows發行版小狼毫（Weasel）、macOS發行版鼠鬚管（Squirrel）。另外重有幾隻第三方發行版：Linux發行版fcitx-rime、Windows發行版PRIME、macOS發行版XIME、Android發行版同文輸入法（Trime）、iOS發行版iRime。

功能
佢預設有幾套輸入方案，而且設定開放到可以自製輸入方案。

缺點
佢嘅設定多數都喺純文字檔改，無咩圖形介面可以幫用者改設定，對初級用者來講毋太易上手。
中度颱風

中度颱風（英文：Typhoon (moderate intensity)）係中華民國一種颱風分級，出自交通部中央氣象局。佢強度介於「輕度颱風」與「強烈颱風」之間。中度颱風分級，相當於中國大陸同香港嘅颱風到強颱風，即中心持續風速達每秒32.7公尺（每小時118公里）到每秒50.9公尺之間。每秒32.6公尺或以下則為輕度颱風，每秒51公尺（每小時185公里）或以上則為強烈颱風。中度颱風風力唔及強烈颱風，但係對陸地造成破壞，亦不容小覷。
中庫爾德文

中庫爾德文（کوردیی ناوەندی），係伊拉克庫爾德地區同伊朗西部嘅語文，大約1000萬人用緊。
中康

中康，或者叫做仲康或者仲盧，係夏朝第四任君主。啟個仔，太康個細佬。中康因為阿哥太康失國而登基。
一說太康被諸侯有窮氏嘅后羿強迫，禪讓君位畀中康，但中康淨係后羿嘅傀儡，嗰陣因為天文官羲氏同和氏反抗，因此后羿派名為胤嘅官吏討伐羲氏同和氏，罪名係羲和沉溺酒色，整到曆法混亂。
中年好聲音

《中年好聲音》（英文：Midlife, Sing & Shine!），係香港無綫電視嘅歌唱比賽節目，由車婉婉主持。
前奏節目《中年好聲音 向夢想再出發》喺2022年11月5號同11月12號逢禮拜六22:30到23:00喺翡翠台播出，而正式比賽就喺同年11月27號開始逢禮拜日21:30到23:00喺翡翠台播出，2023年1月29號開始調動到逢禮拜日20:30到22:00播出，播到4月16號誕生總決賽六強。總決賽《中年好聲音登峯之戰》喺4月23號禮拜日20:30到22:45播出。
節目公開招募35歲或以上嘅人參加，篩選出100位入圍參賽者，當中比較出名嘅參賽者包括街頭表演者「屯門娜娜」董幸兒、無綫電視特約演員邱芷微、前歌手周吉佩、前歌手曹敏寶、街頭藝人龍婷、李美林二家姐李思林等等。
比賽最後由周吉佩、李佳同羅啟豪分別攞冠、亞、季軍，而龍婷就攞「觀眾最愛好聲音」。
比賽完後另外有一集特別篇《中年好聲音紅白大戰》，由男女選手各九位進行男女比併，喺2023年5月7號禮拜日21:30到23:45播出。
因為節目受到歡迎，所以無綫電視喺2023年決定開拍第二季，即係《中年好聲音2》。

節目調動
2023年1月8號：由於直播《萬千星輝頒獎典禮》，所以停播一次。
2023年1月22號：由於播映《新春保良迎金兔》，所以調動到1月21號同一時段播。
2023年4月16號：由於播映《獎門人開心消費感謝祭》，所以調動到21:30-23:00播。
一個因去跳舞

《一個因去跳舞》（英文：Dancing For A Reason）係香港電視廣播有限公司製作嘅真人騷節目，由黃智雯主持，講佢去韓國體驗做跳舞練習生。節目由2019年1月13號到2月10號逢禮拜日晚22:30－23:00喺翡翠台播。
一個國家的誕生

《一個國家的誕生》（英文：The Birth of a Nation）係一部2016年嘅美國電影，由Nate Parker執導、編劇兼主演。
一個人的武林

《一個人的武林》（英文：Kung Fu Jungle）係2014年上畫嘅香港電影，由陳德森執導，甄子丹、王寶強、楊采妮同白冰領銜主演。套戲用武術高手殺人案做主題。
呢套戲其中一個特別地方係搵嚟嘉禾電影創辦人鄒文懷客串戲入面嘅大排檔食客角色，亦係佢生前最後嘅幕前演出。
一個快樂的傳說

《一個快樂的傳說》（意大利文：La vita è bella），係1997年意大利嘅戲，由導演Roberto Benigni自編自演，重攞到奧斯卡金像獎最佳男主角同好多國際大獎。呢套電影係講意大利一對猶太人兩仔爺畀人送入去納粹集中營，阿爸Guido Orefice唔忍心畀得五歲嘅仔擔驚受怕，所以佢用自己豐富嘅想像力呃個仔話佢哋依家喺一個遊戲入面，必須要跟集中營嘅種種規矩用嚟換分數贏大獎。呢套戲笑中有淚，將一段好慘嘅歷史，轉化做一個扣人心弦嘅悲喜劇。
一個人的奧林匹克

《一個人的奧林匹克》（The One Man Olympics）係一部2008年5月首影嘅中國大陸華語片，電影嘅故仔講1932年中國第一個參加美國洛杉磯第十屆奧林匹克運動會嘅劉長春前因同後果。5月17號起喺中國大陸公影。
呢套電影嘅主題曲《站起來》係由成龍同其他明星一齊唱。侯詠導演。

演員
張學良：胡軍演
劉長春：李兆林演
其他演員：馬境、石涼、吳大維等。
一個人的好天氣

『一個人的好天氣』（ひとり日和） 係日本作家青山七惠2007年出嘅小說，呢本小說得咗第136回芥川龍之介獎。
YY

YY語音：由廣州嘅多玩軟件公司負責出品嘅一個有文字同語音嘅傾偈軟件。
日本鐵道信號機嘅一個警報
成語動畫廊嘅一個角色
動畫片藍貓嘅一個角色，原名係why why，喺開播初期曾經俾本港台寫錯咗，變成「YY」。
林溢欣，YY Lam
意淫，大陸網絡用家會用YY代替「意淫」兩個字，取兩個字嘅聲母
兩個拉丁字母嘅搞清楚
YTN

YTN（韓文：와이티엔），前稱韓聯社電視新聞（韓文：연합TV뉴스），係由韓國聯合通訊社創辦嘅電視新聞頻道，於1995年3月1號開播，透過韓國有線電視4頻道、IPTV同電視直播網站廣播。
YSO

耶魯交響樂團（英文：Yale Symphony Orchestra）：英國耶魯大學嘅一間交響樂團。
樸斯維爾機場嘅IATA代碼
初期恆星體
YW

黃，YW，Yellow之略。
Y翼，Y-Wing，星球大戰戰中嘅戰機
兩個拉丁字母嘅搞清楚
亞蘭島

亞蘭島（蘇格蘭蓋爾文：Eilean Arainn；英文：Isle of Arran）係蘇格蘭嘅第七大島，嘉禮灣（Firth of Clyde）嘅第一大島，面積432平方公里，2001年普查顯示有大概5000人長住。亞蘭島嘅文化同夏伯歷群島嘅文化好相似，但係就被堅治亞半島隔開咗。
亞蘭島從新石器時代開始就有人長住，所以島上面重有好多新石器時代留低嘅遺跡。從公元6世紀開始，來自愛爾蘭嘅蓋爾人開始佔領亞蘭島，將個島變成咗一個宗教活動中心。喺維京人時代，亞蘭島曾經被挪威維京人搶走，但係到13世紀就被蘇格蘭王國搶返。19世紀英國當局推行嘅高地人大遷徙，令到亞蘭島嘅人口急跌，亦都導致咗蓋爾人傳統生活方式嘅沒落。

名嘅來源
蘇格蘭好多島仔自鐵器時代以來被至少會講四種語言嘅人所佔領，所以呢啲島仔嘅名可能嘅含義會有好多。因此，唔係一個特殊島嶼嘅亞蘭島，佢個名嘅來歷目前重未清楚。馬克·安·泰尼爾（Mac an Tàilleir）喺2003年話「亞蘭（Arran）呢個詞語同愛爾蘭並無關連」（佢嘅意思係話「腎嘅形狀」，同愛爾蘭文中 ára「腎」作比較）。
亞蘭群島

亞蘭群島（愛爾蘭蓋爾文：Oileáin Árann或者na hÁrainneacha）係位於愛爾蘭西海岸加列維灣（Cuan na Gaillimhe）對開西邊嘅群島，由三個島組成，由西到東分別係：大亞蘭島（Árainn Mhór或者Inis Mór）、中亞蘭島（Inis Meáin或者Inis Meadhóin）同埋東亞蘭島（Inis Thiar、Inis Oírr或者Inis Oirthir ）。島上面有大概1200名居民，絕大部份講愛爾蘭蓋爾文。
亞蘭群島係著名嘅亞蘭冷衫嘅出產地。
亞證地產

亞證地產有限公司，簡稱亞證地產（英文：Asiasec Properties Limited，港交所：00271），喺1973年成立，主要經營物業同股票投資等嘅行業，舊名叫「伊人置業有限公司」。
1986年，公司畀人稱「公司醫生」嘅韋理睇中，收購咗佢成為旗下公司，改名亞洲證券。到1991年，亞證畀李明治嘅聯合集團收購，但喺1993年，轉手畀民營企業家戴小明，亦係死鬼龔如心當時轄下資產部份，再喺1998年，改名丹楓控股。
到2016年，聯合集團旗下嘅天安中國又再入主呢間公司，將公司個名改返做依家嘅亞證地產。
亞豐素一世

亞豐素一世（Afonso I，1109年7月25號—1185年12月6號）係葡萄牙第1位國王，1139年到1185年在位。
ช

ช係泰文字母嘅44個輔音入面嘅第10個。
ข

ข係泰文字母嘅44個輔音入面嘅第2個。「ข」對於聲 [kʰ]嚟講可以係初始輔音，對於聲 [k̚]嚟講可以係輔音拼寫。
ซ

ซ係泰文字母嘅44個輔音入面嘅第11個。
亞利桑拿大學

亞利桑拿大學（英文：University of Arizona）係喺美國亞利桑拿州圖森嘅一間公立大學。
亞力昂德羅·沙比拉

亞力昂德羅·沙比拉（西班牙文：Alejandro Sabella；1954年11月5號—2020年12月8號）係阿根廷足球員，布宜諾斯艾利斯人。1974年開始加入足球界，先後效力過河床、錫菲聯、列斯聯、拉普拉達隊直到1989年退役。2011年到2014年做過阿根廷足球隊嘅教練。2020年12月8號沙比拉因病毒引發心臟病去世，終年66歲。
亞加二世

亞加二世（Agapetus II，又譯阿加佩圖斯二世，—955年11月8號）係羅馬天主教第129任教宗，946年到955年在位。
亞利方疎十三世

亞利方疎十三世（Alfonso XIII；1886年5月17號—1941年2月28號），全名亞利方疎·利昂·費蘭度·馬利亞·凱瑂·伊西德奧·巴斯夸爾·安東尼奧·德波旁—哈布斯堡-洛林（Alfonso León Fernando María Jaime Isidro Pascual Antonio de Borbón y Habsburgo-Lorena），或者就咁叫亞利方疎，係西班牙國王。
佢係上一任國王亞利方疎十二世嘅遺腹子，所以佢一出世就已經係國王。喺1902年佢16歲生日之前，由母后Maria Christina攝政，期間西班牙喺美西戰爭輸咗，冇咗喺加勒比海同太平洋一帶嘅殖民地。喺第一次世界大戰期間，由於王室同兩邊陣營都有家族聯繫，西班牙保持中立。
1923至1930年，亞利方疎十三世支持獨裁首相德里維拉，但後者唔受民眾歡迎亦拖累佢嘅民望。1931年4月12號支持共和陣營喺西班牙市政選舉大勝，兩日後亞利方疎十三世逃離西班牙，西班牙第二共和國成立，但佢冇同時宣佈退位。
亞利方疎十三世最終定居羅馬。1941年1月15號，亞利方疎十三世宣佈退位，「讓位」畀尾二嘅仔環，冇耐之後死咗。佢初時葬喺羅馬，王朝復辟之後，1980年1月歸葬西班牙。

屋企
1906年5月31號，亞利方疎十三世同維多利亞女王嘅外孫女維多利亞公主（Victoria Eugenie of Battenberg）結婚。嗰日，喺京城馬得力巡行，就快回宮嗰陣，花車前便有炸彈爆炸，兩個都冇炸傷到。
佢哋有六個仔女，但大仔同細仔因為維多利亞公主遺傳而有血友病：
阿斯圖里亞斯親王亞利方疎
凱瑂王子，尊號安茹同塞戈維亞公爵，而佢嘅曾孫係法國波旁王朝正統派現任首領路易二十
Beatriz公主
費蘭度王子（1910年，死產）
María Cristina公主
巴塞隆拿伯爵環，佢大仔係環卡洛斯一世
岡薩洛王子
亞利根帝國

亞利根帝國係響加拿大魁北克省蒙特利爾（滿地可）嘅蚊型國家。
亞利根帝國嘅存在嘅目的係為咗社會嘅進化，當帝國唔再需要。〔呢句嘢唔似粵語，唔該改咗佢〕
呢篇亞利根帝國係關於國嘅楔位文章，重未寫完嘅。麻煩你幫手充實佢。
亞利桑拿州

亞利桑拿州（State of Arizona），舊唐名有亞罅筍拿省，係美國西南部一州省。省內有名埠鳳凰城同圖森，之不過盜賊如毛，早前受封「花旗六大賊竇」之一。

沿革
舊底呢處四圍都係生番，直至18世紀西班牙人敢死隊探尋傳說中黃金之鄕行經爾處後，就做咗西班牙殖民地。1840年打花旗亞巴治生番大仗（英文：Apache Wars）後，爾處淪為死城。又至1848年美國同墨西哥打過仗後，爾處卒之劃入美國，1912年做美國第48省。

繙譯
花旗國行省無官府改定之中文名，繙譯全憑各大報章雜誌師爺智慧。茲摘錄如下：
亞罅筍拿
亞里蘇拿
亞里鬆拿
亞列嵩拿
亞拉荀那
亞里桑拿
亞利桑拿
亞利桑那 (新華社譯法，但係廣東話讀起嚟聲調怪異，好難讀)
亞力酒

亞力酒係種蒸餾酒，用大茴香去釀，起源自西亞黎凡特。亞力酒元代被帶入東亞後，啲人參考佢嘅做法自己釀酒，整成燒酒。
ญ

ญ係泰文字母嘅44個輔音入面嘅第13個。
ด

ด係泰文字母嘅44個輔音入面嘅第20個。
ฏ

ฏ係泰文字母嘅44個輔音入面嘅第15個。
ฒ

ฒ係泰文字母嘅44個輔音入面嘅第18個。
ณ

ณ係泰文字母嘅44個輔音入面嘅第19個。
ฐ

ฐ係泰文字母嘅44個輔音入面嘅第16個。
ต

ต係泰文字母嘅44個輔音入面嘅第21個。
ฌ

ฌ係泰文字母嘅44個輔音入面嘅第12個。
ฎ

ฎ係泰文字母嘅44個輔音入面嘅第14個。
ฑ

ฑ係泰文字母嘅44個輔音入面嘅第17個。
伶盜龍屬

伶盜龍屬（屬名：Velociraptor，拉丁文意思係「敏捷嘅賊仔」），通常俾人錯誤翻譯做速龍又或者係迅猛龍，係蜥臀目獸腳亞目馳龍科恐龍嘅一屬，大約生活喺7,500萬至7,100萬年前嘅白堊紀中晚期，係最廣受一般人熟悉嘅恐龍之一。
伶盜龍喺電影《侏羅紀世界》嘅造形
伶盜龍之所以為人熟悉，主要原因係佢哋係《侏羅紀公園》電影入面嘅重要角色。好多人甚至將戲入面錯誤翻譯嘅「速龍」又或者係「迅猛龍」一詞嚟代指原本嘅伶盜龍。但事實上，伶盜龍嘅大細大約相當於一隻火雞，明顯細過小說同電影入面經過基因修改嘅爬行動物形象。
伶盜龍嘅形象亦有出現喺其他領域嗰度。例如，NBA球隊多倫多速龍（英文：Toronto Raptors，又一個錯誤翻譯例子）就係以伶盜龍命名。
蒙古伶盜龍用佢鐮刀形嘅趾爪捉住偷蛋龍
伶鼬

伶鼬（學名：Mustela nivalis）係鼬科鼬屬動物，亦係食肉目體型最細嘅品種，主要分佈喺歐洲，亞洲同北美洲北部。
伸手黨

伸手黨係指毫無感恩之心咁無償向其他人索取他地嘅勞動成果，或要求其他人無償幫助嘅一班人。
伴諜同盟

《伴諜同盟》（Allied）係一部2016年嘅美國浪漫驚悚電影，由羅拔湛米基斯執導。主演係畢彼特、瑪莉安歌迪雅。
伶仃洋

伶仃洋，又寫做零丁洋，係珠江口對出嘅海，夾響香港新界同珠海中間。洋兩邊各有島，東面有淇澳，西面有內伶仃。佢北面係珠江口，南面係九洲洋。亦有書將九洲洋同萬山羣島歸入去伶仃洋。伶仃洋主要歸深圳同珠海管。
屈大均係《廣東新語》度提過，零丁洋因為有赤灣附近零零丁丁有個山（島），叫零丁山（即係內伶仃），所以連海都叫做零丁洋。零丁山將零丁洋分兩邊，東面係內則，比較細，叫小零丁洋，而西便係外則，比較大，叫大零丁洋。小零丁洋即係香港新界到內伶仃嘅洋面，而大零丁洋即係內伶仃到淇澳嘅洋面。而小零丁洋有兩石，對峙中流，高可百餘仞，就則可能係港境內沙洲、白洲同龍鼓洲。洲間係雙筯門，來自行朝雙闕。

史
大宋末丞相文天祥響廣東俾元軍捉咗。艘船由元朗開過伶仃洋，佢就作咗首詩《過零丁洋》，以表不屈。

大橋
1983年，香港商人胡應湘建議喺伶仃洋起大橋，連埋香港同珠海。珠海政府於1989年正式公佈伶仃洋大橋計劃，並於1997年獲中國國務院批准。珠海亦喺佢境內起咗大橋一部份，即淇澳島大橋。但香港政府一直對該計劃反應冷淡。
2002年11月，當時國務院總理朱鎔基支持起港珠澳大橋，即係連埋香港、珠海同澳門，伶仃洋大橋計劃亦都告吹。之後，廣東省計劃起深中大橋，以連接深圳同埋中山。
伶異女孩

《伶異女孩》（Stephanie）係一部2017年嘅美國奇幻片，法蘭克葛里盧主演。
伴都美子

伴 都美子（ばん・とみこ，日文拼音：Ban Tomiko / 官方版拼音：Tomiko Van，1979年1月9號—），日本女歌手，係喺2005年解散嘅日本樂隊大無限樂團（Do As Infinity）嘅主音歌手，喺2006年開始展開個人歌手活動。

舞台劇演出
「美貌青空～Guevara Che 、魂之鍊金術」中擔任歌姬一角。（2005年）
「Brooklyn」（2007年）

其他
伴都美子執筆，為樂隊Tokyo Purine嘅DVD畫集封面用毛筆題字「畫集」兩字。
動畫劇場版電影「犬夜叉紅蓮之蓬萊島」聲音演出，飾演奏姬。
伴隨着你

《伴隨着你》（日文：君をのせて）係日本女歌手井上杏美出嘅個人首張發表嘅單曲CD，並同為1986年上映吉卜力工作室製作嘅動畫電影《天空之城》片尾曲。呢隻歌做咗《天空之城》嘅代表。

簡介
歌曲內容係改編自久石讓創作嘅《天空之城》印象專輯入面嘅歌曲目《希達與巴魯》（シータとパズー, 《希達與巴魯》?），係當時《天空之城》動畫製作人高畑勳向久石讓嘅提議。

收錄曲
1. 伴隨着你（君をのせて, 伴隨着你?）
作詞：宮崎駿／作曲、編曲：久石讓／演唱：井上杏美
2. 伴隨着你
※杉並兒童合唱團合唱版
3. 伴隨着你
※卡拉OK演奏版，係2000年重新發售時加入嘅曲目。
伴舞隊

伴舞隊（法文：corps de ballet；讀音：[kɔʁ də balɛ]，法文「芭蕾舞嘅身體」噉解）係芭蕾舞蹈員嘅一種，屬個芭蕾舞團當中嘅一種永久成員。一個芭蕾舞團嘅伴舞隊組成主要舞蹈員嘅骨幹，佢哋通常會一個團隊噉跳舞－而唔似得王子公主呢啲主角噉，會單獨噉跳（變奏舞）做觀眾注意力嘅中心。
雖然伴舞隊好多時都俾人覺得佢哋冇啲主角咁樣眼，但做伴舞隊查實好講求默契，喺舞台上要曉得互相配合同步噉做出舞步，係芭蕾舞表演當中不可或缺嘅一部份。
伶仃洋大橋

伶仃洋大橋（Lingdingyang Bridge）係個擱置咗嘅起橋計劃，本嚟打算由香港屯門區龍鼓灘爛角嘴開始，橫跨伶仃洋，經內伶仃島、淇澳島，去到珠海市區，其中連接淇澳島到珠海市區嘅淇澳大橋喺2001年起好，但其餘路段一路未有落實。隨住2003年落實起連接香港、珠海、澳門嘅港珠澳大橋，伶仃洋大橋正式擱置。
交通安全城

交通安全城（英文：Road Safety Towns）係香港一種提供模擬道路環境嘅主題公園，教導細路對道路嘅安全意識，係香港小學同幼稚園學生嘅熱門參觀地點。交通安全城由康樂及文化事務署擁有同管理，而有關道路安全嘅教育就由道路安全組嘅警務人員負責講解。

歷史
1970年，為咗畀學童提供一個真實嘅環境去學習正確使用道路嘅方法，香港交通安全會連同香港警務處同市政局喺觀塘秀茂坪共同籌建全香港第一個交通安全城，由於公園深受歡迎，之後再喺北角、沙田、屯門地區興建交通安全城，令到總數增加至四個。
交通工程

交通工程，工程一門，土木工程分支。依門學問利用科學同技術，做到人貨交通暢順，亦兼顧安全、方便、成本、環境保護得原則。建設之前畫則、功用設計，到起好後運作同管理都有關。

文
繙自英文Transportation engineering，亦寫做Transport engineering。
交通工具

交通工具係一樣用嚟搭去唔到嘅地方嘅嘢，通常都係機械。例如火車、汽車、人力車同埋畜力車。

無動力
早期嘅車、船等交通工具自身本唔具備任何驅動力，而需靠外掛人力或獸力先可以行（牛、馬、狗等動物同人屬於運輸嘅動力來源，並唔係車自身嘅範疇內）。
獨木舟同筏係最為古老嘅水路交通工具。陸路交通工具方面就係車，而組成車最重要部分嘅車輪最早出現喺六千年前嘅美索不達米亞、高加索同中歐等地。「車」嘅最早文史記錄出自於五千年前嘅中國，係中國歷史上傳說黃帝時期。黃帝係「軒轅」嘅發明者，所以黃帝又被稱為「軒轅氏」（軒轅喺中文裏嘅意思就係「車」）。易有「奚仲造車」之說。秦漢以後，車同服、印、綬取代鼎彝成為個人身份嘅象徵，並遵循等級分明嘅車駕制度。
而家嘅無動力車多數用於休閒活動使用（如牛車、馬車），但單車呢類嘅人力無動力車，都有唔少人當作主要嘅載運工具（好似近年來，因為臺灣環保意識抬頭，都愈來愈多人曳單車，而部分西歐國家都致力推行單車嘅好處）。

轉捩點
幾千年以來，人類都使用無動力嘅車船等，但啲人不斷提出新嘅想法、做咗好多實驗，畀科技一步一步嘅改革，並持續嘅發展。西元1698-1769年出現咗初代嘅蒸汽機，西元1800年初開始使用，如果將蒸汽機用於汽車上只能跑幾十公里。蒸汽機使用咗八十多年之後，世界上第一輛真正嘅汽車出現咗。而西元1794-1867年嘅呢幾年嘅發明，都為汽車鋪咗長遠嘅後路。

機動
之後，交通工具有咗機械動力引擎（內燃機、電動機）嘅驅動，只需要人類嘅控制就行得。或者寫啲程式，畀架車自己行，呢個就係自動駕駛汽車。汽車引擎嘅動力可以取代以前無動力車嘅人力同獸力，引擎動力比人力同獸力更有效率。速度加快，運輸嘅時間都跟住減少，而家成為咗人嘅主要交通工具。1885年，真正嘅現代汽車誕生嘅時刻，德國工程師卡爾·平治喺曼海姆製造成一輛裝有0.85馬力汽油機嘅三輪車，呢一輛裝有內燃機嘅汽車被認為係世界上第一輛真正嘅汽車（因為佢以汽油為動力源，而唔係蒸汽機）。
交通心理學

交通心理學（traffic psychology）係心理學嘅一門，專門研究交通相關嘅行為，例子可以睇吓注意力研究上對分心揸車嘅研究。
交通工具模擬遊戲

交通工具模擬遊戲（vehicle simulation game）係模擬真實嘅交通工具嘅模擬遊戲。
交通模擬

交通模擬（粵音：gaau1 tung1 mou4 ji5）係指用數學模型嚟模擬交通。呢啲技術喺城市規劃、交通工程同相關嘅領域上相當常用。
2019 年有人做交通模擬，模擬華沙嘅交通；啲細細粒嘅點點係一架架車。2019 年有人做交通模擬，模擬華沙嘅交通；啲細細粒嘅點點係一架架車。
交通督導員

交通督導員（英文：Traffic warden）係一種負責管理交通嘅公務員，由警察部門管理，但係唔屬於警察，通常都係負責違例泊車抄牌嘅工作。呢個職位起源自英國，而愛爾蘭同香港一樣有。
喺香港，由於佢哋嘅制服係啡黃色，睇落似咖啡或者黃腳鱲，所以畀人叫做咖啡仔、咖啡妹或黃腳鱲。

職責
執行交通法例中有關停放車輛嘅規定，包括發出違例停放車輛定額罰款通知書；
履行《道路交通條例》委予嘅職責，包括管制同埋規管交通同執行其他相關職務；
執行《汽車引擎空轉（定額罰款）條例》委予嘅職務。

香港
完成中三學業，或具有同等學歷；
具備相當於中三程度嘅中英文語文能力。
人造

人造，亦稱人工，係指人造或人做出來嘅嘢，自然唔會有嘅嘢。
人造器官

人造器官（Artificial organ），又叫人工器官，係一類模擬器官運作嘅醫學儀器，可以部份或者完全取代自然器官嘅功能，救返器官受損嘅病人，維持佢哋嘅生命。
人造天劫

《人造天劫》（英文：Geostorm）係一套2017年上畫嘅美國電影。套戲由甸戴富連執導，謝拉畢拿、占史杜哲斯、艾比康尼殊、亞歷山德拉瑪莉亞拉臘、吳彥祖、艾哈里斯、安迪加西亞、阿德普波奧杜耶、阿瑪威克、羅伯特席安主演。
人造心

人造心係解剖學、生理學代替人嘅心因為喪失功能因整唔返嘅心，分別輔助人造心同完全人造心。
1985年12月18號，美國一個女人嘅人造心手術成功，係史上第一單成功嘅人造心手術。
人質

人質（粵拼：jan4 zi3）係被綁架咗嘅人。
人身攻擊謬論

人身攻擊謬論（粵拼：jan4 san1 gung1 gik1 mau6 leon6；拉丁文：ad hominem，全名 argumentum ad hominem ）係謬論嘅一種，指有陣時啲人詏嘢嗰陣唔係真係傾場討論嘅重點，而係改為攻擊對手，質疑對方嘅人格、動機、態度、地位、階級、或者處境。好似係以下呢場討論噉：
A 君：我認為進化論係合理嘅，因為有好多證據顯示...（詳請請睇進化論嘅證據）
B 君：超，你信進化論只不過係因為你係一個無神論者之嘛。
A 君：無論呢啲證據由邊個開口講出嚟嘅，證據就係證據。仲有，我係一個理神論者。
喺呢場對話入面，B 君避開唔直接噉應對 A 君個論證，而改為攻擊佢嘅個人，但係一個描述緊客觀事實嘅論證合唔合理係唔應該受制於講嗰個人嘅身份嘅。正如 A 君所講嘅噉，無論呢啲理據由一個天主教徒、佛教徒、定係任何人開口講出嚟，都仲會係理據－實際上對手嘅個人特徵根本同個討論嘅重點唔啦更，所以喺哲學上，人身攻擊謬論俾人歸類做唔啦更謬論嘅一種。B 君用人身攻擊嘅原因有好多，可能佢覺得佢冇能力正面噉回應 A 君個論證，又或者佢真係以為人身攻擊可以幫到佢否定 A 君啲證據。
好多時一個人之所以會用人身攻擊對付持有唔同見解嘅人，都係因為佢查實冇能力以理服人，所以先用呢種半發爛渣嘅方式諗住「詏」贏對手。

你咪又係噉
内文：你咪又係噉
你咪又係噉（ad hominem tu quoque，簡稱「tu quoque」）指用緊人身攻擊嗰個人以佢對手「冇完全言行一致」為由，而話個對手嘅論證係錯嘅。舉個例子說明：
老豆（一路擔住支煙仔）：仔呀仔，你家吓食煙嘅話，你第日老咗好有可能會後悔㗎。我諗你都係唔好食好啲。
仔：老豆，你夠食煙啦。所以我一定唔會後悔嘅。
喺上述呢場對話入面，個仔用緊一個你咪又係噉謬論：佢老豆冇錯係言行不一，但係就算係噉，佢老豆嗰句主張「你家吓食煙嘅話，你第日老咗好有可能會後悔㗎」依然可以係真確嘅（而且話唔定個老豆就正係戒唔到煙後悔緊），所以個仔講嗰句反駁「你言行不一」查實根本就唔能夠表明佢老豆句主張係錯嘅。
喺你咪又係噉嘅謬論當中，講緊謬論嗰個人指出對手言行不一，但係實際上諗深一層就知道，個對手係唔係言行一致同佢個主張係咪真確並冇必然嘅關係：好多時一個人就算言行不一，頂嗮櫳都衹係表示佢品格有問題，之但係佢講嗰個主張可能都仲係有道理嘅。
另一方面，如果一個人講嘅主張係話自己言行一致嘅話，「指出佢言行不一」就會係一個合理嘅反駁方式。

罪惡關聯
内文：罪惡關聯
罪惡關聯（guilt by association）係另一種人身攻擊謬論，指講謬論嗰個人以佢對手「主張一個有少少似某個衰人主張嘅立場」為由，而話個對手嘅論證係錯嘅。舉個例子說明：
A 君：我認為進化論係合理嘅，因為有好多證據顯示...（詳請請睇進化論嘅證據）
B 君：喂，有啲種族主義者都撐進化論，諗住進化論支持佢哋認為「某啲種族低等啲」嘅觀點喎，所以你個主張根本係錯嘅！計我話，好似我哋個教會噉，信聖經先至係正道！
A 君：... 如果你要噉詏嘅話，我記得殺人無數同血洗耶路撒冷嘅十字軍都係信聖經嘅。
喺呢場討論入面，B 君用咗個罪惡關聯謬論，而 A 君跟住佢一齊用。之但係查實「個立場有少少似某個衰人主張嗰個」並唔表示個立場係錯嘅：世界上有噉多人，是但攞個觀點，佢嗰啲支持者當中都梗會有啲唔好嘅人，所以如果「個立場有少少似某個衰人主張嗰個」就可以否決嗰個立場嘅話，噉冇任何嘅觀點係可以受支持嘅。

訴諸點解信
内文：訴諸點解信
訴諸點解信（circumstantial ad hominem，英文又有叫「Bulverism」）係一種常見嘅人身攻擊謬論，指講謬論嗰個人嘗試指出佢個對手點解會主張呢個噉嘅立場，跟手仲要扮到好似分析咗佢對手嘅心理之後就等如佢對手個立場係錯嘅噉。呢種手法係一種有問題嘅詏嘢手法，因為是但揾個人，佢之所以會主張某個立場，都實係有某啲心理原因喺背後，所以如果分析咗對手嘅心理就等如成功否決咗佢個主張嘅話，噉冇任何主張係可以相信嘅。又舉返兩個例子說明：
例子 1
A 君：我認為進化論係合理嘅，因為有好多證據顯示...（詳請請睇進化論嘅證據）
B 君：我諗你其實都係因為未感受過上帝嘅愛，先至想透過主張進化論嚟反聖經嘅啫。我諗你嚟我個教會，聽吓教導，就唔會再噉樣諗嘢㗎喇。
A 君：唉... 噉我就跟你嘅詏法啦。我諗，你都係因為長年累月喺教會裏面啲牧師唔俾你有自己意見，先至會潛移默化咗嘅啫。我諗你識多啲教會以外嘅人，就會改變你嘅諗法㗎喇。
例子 2
A 君：我信理神論，因為我覺得有宗教以外嘅理由相信上帝存在。
B 君：我諗你係因為細個嗰陣讀過天主教學校，所以先會信上帝呢啲無稽之談嘅啫。無神論先係真確嘅。
A 君：唉... 噉我就跟你嘅詏法啦。我諗，你都係因為見到啲無神論者好多都擺出個好識嘢噉嘅款，想好似佢哋噉，所以先至會走去信無神論嘅啫。我諗你去睇真啲無神論嗰柞論證，就會改變你嘅諗法㗎喇。

合理噉使用
加拿大哲學家 Doug Walton 指出，「攻擊對手嘅個人特質」唔一定係謬論：喺討論緊嘅嗰個立場係有關某個人嘅個人特質嘅時候，「攻擊對手嘅個人特質」可以係一種合理嘅詏嘢方式，而事實係，喺好多現實生活嘅情況都會涉及討論某啲人嘅個人特質，好似以下嘅例子噉：
B 君：我個人不嬲都好光明正大，做乜都見得光嘅。
A 君：係咩？我冇記錯嘅話，上個禮拜日我喺旺角行行吓街，見到你走咗入去間似係妓寨嘅建築物喎。
B 君：哦，你喺度用緊人身攻擊謬論！Ad hominem！
A 君：冇呀，我哋而家討論緊嘅話題正正就係你嘅品格喎。
另一個加拿大哲學家 Charles Taylor 寫過文章討論人身攻擊呢個問題。佢大致上同意 Doug Walton 個見解，認為如果討論嘅話題係某個人嘅品格嘅話，指出嗰個人嘅品格行為有異係一種合理嘅討論手法。真正有問題嘅係有陣時啲人搞錯咗，諗住喺呢啲情況下可以人身攻擊就等如人身攻擊可以用嚟詏任何觀點－但係事實係，好多討論嘅話題都係同個人品格冇啦掕嘅，例如係討論同科學理論相關嘅問題嗰陣，「主張某個立場嘅人嘅品格」就唔多啦更。
人話

《人話》（英文：Explicit Content）係香港創作女歌手方皓玟喺2019年年尾推出嘅歌，作曲填詞都係方皓玟一手包辦，編曲何山、監製係何山同埋許創基。呢首歌以EDM作為曲風，歌詞批評香港政府喺反送中運動期間面對數以百萬計嘅示威者嘅訴求依然視若無睹，甚至有無數次警察對示威者使用暴力嘅事件。
歌曲一推出就吸引咗大量點擊率同埋傳媒廣泛報導，推出頭兩日已達30萬點擊率，去到2019年尾已突破100萬，而且喺2019年度叱吒樂壇流行榜頒獎典禮中以大熱姿態獲得「叱吒樂壇我最喜愛的歌曲大獎」。

名
「人話」呢個詞最初出自粵語俗語「見人講人話，見鬼講鬼話」，而響2019年反修例運動期間，香港電台新聞記者利君雅響一個政府記者會入面唔滿意行政長官林鄭月娥嘅解答，講咗句「講人話啦！」，令「人話」呢個詞同反修例運動扯上關係。
人踩人

人踩人係響人多擠逼嘅環境下，可能因為無做好人潮管理或者其他原因，當有啲突發事件，令到擠擁嘅人群互相推撞，有部份人跌低畀人踩，做成人命傷亡嘅意外。
三國志

《三國志》係記載中國三國時期歷史嘅中國史書，作者係3世紀末嘅史學家陳壽。之後南朝宋嘅史學家裴松之根據當時流傳嘅其他同三國有關嘅史書，幫《三國志》做咗詳細嘅注釋。

概要
陳壽曾經喺蜀漢做官，蜀漢滅亡之後被徵入洛陽，喺西晉擔任著作郎嘅職務。嗰時魏、吳兩國已經有相關嘅史書，例如王沈嘅《魏書》、魚豢嘅《魏略》、韋昭嘅《吳書》，呢三本書係陳壽依據嘅基本材料，蜀漢冇史書，因此陳壽要親自搵資料，所以蜀書淨係得十五卷。因爲政治因素，陳壽尊曹魏為正統，並且冇將司馬家嘅黑歷史寫晒出嚟。

日本史
《三國志·魏書·烏丸鮮卑東夷傳》引用王沈《魏書》同埋魚豢《魏略》嘅資料，記載由中國前往日本呢個「帶方東南大海之中，依山島為國邑」嘅國家。全文總字數約莫兩千字左右，係現存對於古代日本情況最早嘅紀錄，因此成為研究日本古代歷史嘅重要史料。

三國演義
相比起小說《三國演義》，正史《三國志》明顯少人識，而且好多人將《三國演義》同《三國志》溝亂，但《三國演義》只係小說，部分內容係虛構老作，而《三國志》先至係史書。
三國殺

三國殺係主要喺中國大陸同港澳台流行嘅桌上紙牌遊戲，游卡桌遊公司整出嚟嘅。以三國時代為背景，有唔同類型嘅身份牌、武將牌、體力牌同埋遊戲牌（包括基本牌、錦囊牌、裝備牌呢啲）等，一般係2至10個人玩。2008年9月18號喺北京、上海同埋廈門呢三個城市首先上市。除咗咭牌之外，亦都有網上同手機版玩。
三國志大戰

三國志大戰係世嘉（SEGA）開發嘅街機對戰遊戲，喺2005年3月15號正式開始運作，喺日本以外嘅地區，香港、台灣、馬來西亞同新加坡亦都有機台。以三國時代為題材嘅戰略遊戲，玩家可以用唔同嘅武將卡攻佔人哋嘅城池同擊敗對手。

玩法
玩家可以喺限定嘅卡片值（8 cost）揀幾張卡片上陣，喺限時之內攻陷人哋城池或者喺限時內自己城池嘅耐久值高啲為之贏。玩家可以用卡板指揮自己嘅部隊，喺適當時候用計謀或者兵法，令自己進入有利嘅戰況。

勢力
而家台灣、香港、新加坡、馬來西亞版本嘅遊戲，有6個勢力。
魏
蜀
吳
涼指喺西涼出道嘅人物，包括董卓、馬騰同佢哋部下嘅人。
袁，包括袁氏君主袁紹同埋袁術。
他，其他喺三國時代出現嘅勢力，例如黃巾軍、孟獲等。
而目前日本版得四個勢力，分別係：
魏
蜀
吳
群雄其中群雄包含涼、袁、他嘅人。

兵種
遊戲中每一個武將各自有唔同嘅兵種。種類有 6 種，最常見嘅有騎兵、槍兵同弓兵，另外重有步兵、攻城兵同象兵等兵種。
騎兵：遊戲入面郁得最快嘅兵種。行一段距離之後會變成突擊狀態，當喺突擊狀態中同人哋嘅部隊接觸，可以造成好大傷害。對弓兵較勁，但係俾槍兵剋，因為槍兵可以對騎兵嘅突擊進行迎擊。
槍兵：部隊前面會出現一排槍頭，喺人哋同自己未接觸之前，有得喺槍頭距離進行先制攻擊嘅能力：槍擊。另外，可以對人哋嘅騎兵突擊狀態進行迎擊，令騎兵造成巨大傷害。對騎兵較勁，但係郁得慢，對弓兵較差。
弓兵：喺靜止狀態下，可以喺射程範圍對人哋進行射擊。對槍兵嘅威力較勁，但對騎兵較差。
步兵：平均嘅部隊，冇乜特殊能力。
攻城兵：攻城最勁嘅兵種，對城池可以造成嘅傷害最大，但係戰鬥力同移速係遊戲中最低。
象兵：2.0 版本出場嘅兵種，近戰能力較高，行一段距離可以進入突擊狀態，撞到人哋可以將人哋嘅部隊強制打後。

計略
遊戲入面，每一位武將都有一招計略，可以用嚟改變人哋同自己嘅戰略情勢，用嘅時候要扣自己嘅士氣。唔同計略消耗嘅士氣同效果都唔同，有啲重幾複雜，可以加強武力、知力、移動速度或者係射程距離等等，又有啲係可以造成瞬間傷害或者係回復自己兵力嘅計略，依照效果範圍唔同有所差異，種類可以話極之多。
下面簡單咁介紹下有邊幾種：
單體強化型：增強自己嘅能力。
號令型：喺效果範圍入面，我軍嘅部隊可以產生效果。
妨害：喺效果範圍入面畀人負面效果。
傷害型：對指定範圍入面嘅敵人造成瞬間傷害，扣幾多血以自己同敵人嘅知力差距決定。
回復型：回復我方部隊嘅兵力。
舞蹈型：發動之後效果會一直持續，直到發動者死為止。跳舞嘅時候，嗰個武將唔可以行。
上面大致將幾種做區分，其他詳細內容重有好多，另外重有反計等等嘅計略。
由於種類複雜多元同埋消耗嘅士氣唔同，點樣設計、排列，要用嘅計略組合，或者點樣喺耗費嘅士氣、效果、武將嘅能力值之中揀一隻，成為玩三國志大戰嘅重要主題。

士氣
士氣係三國志大戰其中一項重要元素，用計略嘅時候會扣一定嘅士氣。士氣會隨住戰鬥而逐漸增加，開戰時由0開始。如果有啲武將有魅力嘅特技，就可以增加開戰時嘅士氣，但唔會增加士氣累積速度。
最大士氣上限係12顆。如果我方部隊勢力係以單一勢力為主，咁士氣上限就係12顆；如果混合一個勢力，咁上限係9顆；混合兩個勢力以上，上限6顆。最低士氣下限係6顆。

特殊能力
一啲卡牌會附加特殊能力，增加戰力同本身嘅實用價值，係好多玩家揀卡組合卡組時考慮嘅其中一個因素。
特殊能力分為：勇猛、防柵、魅力、伏兵、復活、連計（2.0版新增）、募兵（2.0版新增）同埋覺醒（2.1版新增）
勇猛：一騎討時出現全無雙（金色條）嘅機會率增加，只要拍中金色部分就可以打出「無雙」。
防柵：開戰時，嗰個部隊既正前方會出現一道防柵。開戰前可以隨意喺我方陣地內部署，交戰時防柵可以抵擋對方大約7次撞擊。
魅力：戰鬥開始時增加0.5 士氣。效果可以疊加，牌組入面愈多武將有呢項能力，開戰時有嘅士氣就愈多。
伏兵：戰鬥開始時為隱形狀態，接觸人哋嘅部隊就現形，重根據自己同對方嘅知力差畀對方巨大傷害。移動速度極低，接觸人哋嘅部隊、傷害性地形、防柵同進入攻城狀態即解除伏兵狀態。
復活：縮短嗰個部隊撇退後嘅復活時間10秒。
連計：2.0 版新增嘅特殊能力，需要配合計略入面有連計嘅武將用。武將發動計略之連計時，場上如果其他武將都有連計，計略範圍就係「發動計略武將同擁有連計武將之間嘅距離」，否則範圍係「自身極細圓形」。距離愈長，寬度愈短，反之距離愈短，寬度愈長。呢個特技喺3.0版本廢除。
募兵：2.0 版新增嘅特殊能力，只要喺戰場上靜止唔郁即可慢慢回復兵力，回覆速度同自城中兵力回復速度相同。攻城、亂戰或者受弓兵射擊時會停止回復，但係中毒期間可以回復。
覺醒：2.1版新增嘅特殊能力，擁有呢個技能嘅武將每隔33ｃ（遊戲中1c≈2.4秒），武力同知力都會上升1點。覺醒唔會受到任何事件或者動作（好似入城或者撤退等）影響。

兵法
兵法嘅效果可以對場上所有部隊（我方或者敵方）發生效力，每場戰鬥只可以用一次。
遊戲中嘅兵法有16種：
再起之法：撤退嘅部隊復活，兵力回復。（2.0版改為縮短復活時間，等級愈高縮短嘅時間愈多。）
正兵之法：我軍所有部隊武力上升。
速軍之法：我軍所有部隊移速上升。
連環之法：人哋所有部隊移速下降。
增援之法：我軍場上所有部隊回復兵力。
衝軍之法：我軍所有部隊武力上升，移速下降。
再建之法：我軍所有防柵強度回復。
神速之大攻勢：我軍所有騎兵武力、移速上升。
車輪之大攻勢：自軍所有槍兵武力上升、全方位無敵槍頭攻擊。
遠弓之大攻勢：自軍所有弓兵武力、射程距離上升。
魏軍之大攻勢：我軍魏勢力嘅部隊武力上升。
蜀軍之大攻勢：我軍蜀勢力嘅部隊武力上升。
吳軍之大攻勢：我軍吳勢力嘅部隊武力上升。
西涼軍之大攻勢：我軍西涼勢力嘅部隊武力上升。
袁紹軍之大攻勢：我軍袁勢力嘅部隊武力上升。
他軍之大攻勢：我軍他勢力嘅部隊武力上升。
除咗再起之法一開始就有，其他兵法得到既方式係O係戰鬥結束之後隨機發生，多數有條件限制。
所有兵法嘅開始等級係由 1 開始，每回合戰鬥結束後隨機獲得「寶玉」，「寶玉」可以提升兵法嘅等級，隨住等級提升，可以令兵法嘅效果增強或者效果時間延長。等級10時標示為「MASTER」。
2.0版本以上，兵法等級提升至「MASTER」之後，可隨機得到「外傳」附加喺兵法上，用嘅時候會另增額外嘅效果。一項兵法最多可以裝兩個「外傳」。
3.0 版之後，兵法會俾「奧義」取代。

軍師系統
軍師卡係三國志大戰3.0先出嘅新系列，3.0版本取代咗1.0-2.1嘅兵法。
軍師卡通常有兩個效果，就以「他國」嘅賈詡為例，一個效果係「再起興軍」（返生時間減少），第二個係「精兵戰陣」（範圍內我方武將武力上升）。兩個效果只可以揀一個，兼且一場只可以用一次。
用返賈詡做例子，軍師係賈詡嘅話，武將卡就唔可以用賈詡。
重有，效果係有分屬性嘅，「再起興軍」（天），「精兵戰陣」（人），3.0嘅武將卡都有分屬性，如果嗰個武將屬性係天，用埋「再起興軍」嘅話，效果更好。

武將卡作畫
唔少插畫家同漫畫家參與武將卡作畫，當中最出名嘅包括CLAMP、真島浩、曾田正人、漆原友紀、川原正敏、獅子猿、Wolfina等等。
除此之外，喺2.0版以後，另有LE（Legend）版本嘅卡片，分別以三國時代為題材嘅名作為主題，包括橫山光輝嘅三國志、本宮廣志嘅吞食天地同山原義人嘅龍狼傳。3.0版本再追加蒼天航路（原作：李學仁／作畫：王欣太）系列LE武將卡。
三國演義

三國演義（粵拼：saam1 gwok3 jin5 ji6）係明朝作家羅貫中寫嘅章回小說，叫《三國志通俗演義》，不過亦有人認為係施耐庵寫，宜家民間流行嘅係清朝毛崇崗120回編改本，叫毛本，係宜家大家所知嘅《三國演義》，羅貫中版係嘉靖壬午本，寫咗240回。演義係根據三國歷史事件人物而改寫，作者話明七實三虛，即係七分真，三分假。三國演義響東亞地方有好大影響，到而家都有人喺度討論緊，甚至唔少人以為內容同一部分虛構人物係真。
佢被視為中國四大名著之一。

文化影響
《三國演義》同三國時期故事傳說對東亞文化有好深影響。中國古代有關三國時代詩詞歌賦就多到數都數唔晒，用三國故事嘅評書、戲劇同埋其他口頭說書作品多不勝數。而且呢啲作品同《三國演義》互相借鑒，形成咗了獨特嘅文化。直到今時今日，三國故事劇集，漫畫，書籍，遊戲重係歷久不衰。《三國演義》響中國文化有好深痕蹟。唔少人都借三國故事，故事人物各刻劃，用響今日咁激列競爭。呢本書有人褒，有人貶，爭拗無時停。但係無論點都好，人對演義演譯已經根深蒂固，好難有乜改變。
響嗰啲同《三國演義》故事相關嘅地區族群裏面，三國文化烙印就更加明顯，好似諸葛姓氏，川陝地區等等。
中國自古有句話：「少不讀水滸，老不讀三國」，指後生仔唔應該讀《水滸傳》，唔係會好容易會成日想打交，思想上好勇鬥狠；而老人家就唔應該讀三國，因為裏面嘅人爾虞我詐，處心積慮、勾心鬥角，呢啲都係「知天命」嘅老人唔應該諗嘅，老人家應該安享晚年，而唔係算計人哋，對身心都無益。
《三國演義》都留低唔少成語，好似桃園結義、煮酒論英雄、三顧草廬、草船借箭、樂不思蜀、賠了夫人又折兵、過五關斬六將、割鬚棄袍、刮骨療毒等等。
另外，書中蜀國丞相諸葛亮所作嘅《出師表》同《後出師表》都成為千古佳話。

參攷書
《中國小說》：賽珍珠著，論述民間小說特點，更分析《三國演義》、《水滸傳》同《紅樓夢》三部小說。
《三國志》
三國同盟條約

《三國同盟條約》 (英文：Tripartite Pact) 係成立二次大戰期間嘅軸心國嘅軍事條約，喺1940年9月正式生效。隨住納粹德國同法西斯意大利入侵巴爾幹半島嘅國家，佢哋喺當地成立傀儡政府，而呢啲國家亦喺之後嘅時間加入咗呢份條約。

歷史
喺正式成立軸心國之前，納粹德國已經分別喺1939年同法西斯意大利簽過《鋼鐵條約》，同埋喺1936年同大日本帝國簽過《反共產國際協定》，所以呢三個國家之間已經有密切嘅關係。《三國同盟條約》係正式創立軸心國做軍事同盟，而佢哋主要針對嘅都係美國。

功效
因為日本同其他兩個國家喺世界對面，所以喺份協議有提到會有兩個唔同嘅控制範圍：日本承認德國同意大利做歐洲嘅主管，而佢哋就承認日本做東亞嘅主管。雖然係咁，但係因為地理上嘅阻撓，三個國家好難合作，所以其實份條約只係一個鬆散嘅盟約。
三國志 中原嘅霸者

《三國志 中原嘅霸者》（日文：三国志 中原の覇者(Sankokuji Chuugen No Haja)）係1988年7月29號由南柯（而家係萬代南柯遊戲）發售嘅家庭電腦用遊戲軟件。遊戲系統重簡單過光榮嘅「三國志系列」。
另外，有關續篇嘅《三國志II 霸王嘅大陸》（日文：三国志II 覇王の大陸）喺本項一併記述。

概要
玩家喺遊戲開始之前必須回答幾個問題作為「英雄類別性格診斷」，並據此從劉備、劉璋、孫權、曹操、馬騰、袁紹（實際嘅遊戲中係日文嘅片假名）6位君主中自動選出。但係因為問題數量唔多，重複多次後好容易就會明晒玩到任意君主嘅選項。
各武將嘅參數係「體力」、「智力」、「武力」、「仁德」、「忠誠」。

內政·戰略
顯示喺屏幕底部嘅4個圖標，可以從呢度發出命令。
玩家每發出1次命令消費1枚命令書（睇自國嘅情報嘅場合等除外）。保存1次數據都消費1枚命令書。命令書嘅枚數係根據可支配嘅城數，同埋遊戲開始時選擇嘅水平決定嘅。
以下1次命令消費1枚命令書。此外，標有★嘅項目係《三國志II 霸王嘅大陸》追加嘅命令。

打仗
各武將被設定咗任一部隊屬性。部隊屬性有「平軍」「山軍」「水軍」3種，各自有對移動同埋攻擊等嗰陣有利嘅地形。此外部隊嘅兵力喺500人以下嘅場合同以上嘅場合需要嘅機動力唔同。因此部隊配置嗰陣有必要考慮屬性同埋之後嘅移動呢兩方面。
都存在啲計略同埋陣形，通過有效嘅使用可以有利咁進行戰略。

發售日期
1992年6月10號
喺1992年6月10號發售。雖然基本嘅遊戲系統繼承咗前作，同前作唔同嘅係玩家可以自由咁選擇君主。遊戲嘅舞臺係西曆189年，可以選擇嘅君主有劉備、劉璋、孫策、曹操、馬騰、袁紹、董卓7人。此外一部分嘅武將畀設定咗特殊嘅計略。
戰爭追加咗兵糧嘅概念，城裏面嘅商店都可以處理同米有關嘅事。此外同其他勢力嘅同盟（然而，實質上接近停戰條約），對其他武將嘅偵查、離間成為可能等等，戰略模式命令增加嘅同時自然災害等事件亦發生咗。
三國機密之潛龍在淵

《三國機密之潛龍在淵》係一部2018年嘅中國古裝劇，故事背景設定喺三國時期。呢部劇係根據作家馬伯庸嘅同名小說改編咗嚟嘅，由馬天宇、韓東君、萬茜、汪小敏、董潔、王陽明、董璇、檀健次、謝君豪同王玉雯主演。佢哋喺2018年3月27號係騰訊視頻首播，而台灣LiTV線上影視當時都有同步播出。
代數結構

喺數學入面，一個代數結構由三樣嘢組成，其一係一個非空集，其二係呢個集合上面嘅一啲運算，其三係一啲公理，即係啲運算一定要符合嘅等式。
代溝關注組

《代溝關注組》（英文：Please Mind The Gap，又名 Elderly vs Youngster）係香港無綫電視嘅清談節目，由區永權、張秀文主持，每集會請唔同嘉賓傾下有關代溝嘅話題。節目由2021年8月26號開始逢禮拜四、五22:30-23:15喺翡翠台播出。
代數記譜法

代數記譜法係一種標準化用嚟記錄國際象棋棋譜嘅方法。
代永翼

代永翼 ，係日本嘅一個男配音員。

配音作品一覽
呢個表唔完整，歡迎加料。
代爾祖爾省

代爾祖爾省（مُحافظة دير الزور‎‎）係敘利亞嘅一個省，首府係代爾祖爾。
代數邏輯

喺數學邏輯入面，代數邏輯係用抽象代數嚟到形式化邏輯。
代理伺服器

代理伺服器，又叫網絡代理，係指幫一個網絡節點（用戶端，例如屋企入面啲電腦），以 ｢代理人｣ 嘅身份去間接同第三個網絡節點（目標）連接嘅一種伺服器。代理伺服器入面用來做到網絡代理呢樣功能嘅軟件稱為「代理軟件」。
具體過程大致上係：用戶端（第一部電腦）想要目標伺服器（第三部電腦）嘅某啲資源，但用戶端就唔直接同目標伺服器連接。用戶端（第一部電腦）首先同代理伺服器（第二部電腦）連接埋一齊，跟住話畀目標伺服器（第三部電腦）知，想要佢入面嘅檔案或其他資源。代理伺服器透過同目標伺服器直接連接，或者從緩存中攞到第一部電腦想要嘅資源，就畀返用戶端（第一部電腦）。通常喺呢個過程入面，代理伺服器可能會改變用戶端嘅請求或伺服器端（第三部電腦）回應嘅一啲內容，從以滿足各種代理嘅需要。
用代理伺服器嘅原因可以係因為用戶端（例如因為保安理由）同目標完全隔離，只能夠透過防火牆上面嘅代理伺服器交談；又或者用戶端同目標根本可以直接對話，但係因為某種原因揀透過第三方。
所謂代理軟件可以係系統內核，亦都可以係特別嘅軟件。
防火牆或者一啲閘道、路由器都有網絡代理嘅功能。

HTTP
Internet Explorer嘅設定
喺工具→Internet 屬性→連接→局域網路設定→代理伺服器 中可以改
Firefox嘅設定
位於工具→選項→常規→連接設置下。
喺一般情況，安裝SwitchProxy會容易啲設定代理伺服器。中國大陸出產嘅xyzproxy亦都係一個選擇。

匿名代理伺服器帶嚟嘅風險
當使用代理伺服器嘅時候，所有發送去被訪問服務（例如一個網站嘅HTTP伺服器，即係第三部電腦）嘅資料都必須先流經代理伺服器，通常呢啲資料都係無經過加密。所以，一個惡意嘅代理伺服器就有可能記錄底所有經過呢個代理嘅資料，包括用戶名同埋密碼咁。
開放嘅代理伺服器令到用戶可以隱藏佢嘅來源，因此有部分人通過呢種途徑嚟發表垃圾留言。所以唔少網路管理員禁止使用開放代理伺服器嘅非註冊用戶發表內容。

反向代理伺服器
反向代理伺服器架設喺伺服器端，通過緩衝成日被請求嘅頁面來緩解伺服器嘅工作量。
維基百科使用開放源代碼嘅Squid代理伺服器。
一大會址·黃陂南路站

一大會址·黃陂南路站（粵拼：wong4 pei4 naam4 lou6 zaam6），原名黃陂南路站，係上海地鐵1號綫同上海地鐵14號綫一個地鐵站，喺黃浦區。個站1995年4月10號啟用。
一夫多妻制

一夫多妻制係種婚姻制度，畀一個老公可以娶多個一個老婆。雖然現代社會好多國都已經禁止呢種制度，但係世界上仍然有一啲國，主要係伊斯蘭國，都容許一夫多妻制。
一宮

一宮市（日文：一宮市／いちのみやし Ichinomiya-shi）係日本愛知縣西北部一個特例市，人口37.6萬，面積113.82平方公里（43.95平方英里）。市名係指市內嘅真清田神社——尾張國嘅一宮，即係一個地域入面社格（日文：社格）最高嘅神社。

交通
JR東海嘅東海道本線由南至北通過一宮；市內設兩個車站，分別係尾張一宮站同木曾川站。而名古屋鐵道有兩條鐵路線：尾西線由市內嘅玉井站去到名鐵一宮站同南北穿越嘅名古屋本線交匯，然後分別進入隔籬嘅稻澤市。
一家團圓

《一家團圓》（英文：Family Reunion）係2022年三立台灣台八點檔連續劇，由福定文創股分有限公司、咪嚕文創製作。2022年1月11號開鏡、3月8號舉行首映會、3月9號首播，接檔《天之驕女》於每週一至週五晚間八點播出。

播出時間
呢段時間一致以廿四小時制東八區時間（UTC+8）做準。
一字馬

一字馬係種健身運動，做嘅時候將兩隻腳盡量擘開（左右或者前後都得），連成一字。
一夜風流

《一夜風流》（英文：It Happened One Night）係套1934年美國電影，由奇勒基寶、歌羅德高露拔主演，法蘭基勃拉執導。套戲攞到奧斯卡金像獎最佳電影。
一大一路

《一大一路》（Talker: Kids Talk）係香港電視娛樂製作嘅清談節目，2016年4月13號至2017年2月1號逢禮拜三喺ViuTV 23:00-23:30（晚吹時段）播出，主持係黃奕晨。
每集節目都會請5位細路，訪問香港嘅商家或名人，細路嚟自唔同背景，譬如中產階層、屋邨家庭、少數族裔、新移民等，由細路角度出發，由嘉賓職業、身份、地位，去探索話題。

節目簡介
從小朋友天真單純嘅角度去訪問香港知名嘅商家同名人，從嘉賓嘅職業、身份、地位探索無盡嘅精彩話題，發揮童言無忌嘅最大威力，帶出連大人都會關注嘅社會問題，引發觀眾反思。

2016年
^A  呢集拍攝地點喺海洋公園。
^B  呢集由香港律師會法律周25周年特約播出。

節目調動
2016年5月11號：由於轉播特備節目毛記電視《萬千呃Like賀台慶》，所以暫停播映一集。
一孩政策

一孩政策，曾經係中華人民共和國嘅計劃生育政策，由1979年開始隨住改革開放一齊推行，規定中國大陸嘅城市人只可以生一個仔女，生第二個就要審核批准，如果違反規定生第二個，需要交罰款（「社會撫養費」）。例外嘅就只係農村人、少數民族或者兩公婆都係獨仔獨女。
呢項政策雖然控制到中國大陸嘅人口增長，但亦都帶嚟唔少問題，例如強制避孕、強制墮胎同虐殺女嬰等。而一孩政策下出世嘅一代，冇兄弟姊妹，大陸人叫佢哋做「小皇帝」（即係皇帝仔）。
2013年11月中國共產黨十八屆三中全會（中文：中國共產黨第十八屆中央委員會第三次全體會議）開完之後進一步放寬爾個限制，而今衹要求兩公婆其中一方係獨仔獨女，俗稱「單獨二胎」。部分地方例如北京同天津規定可以單獨二胎，但係兩胎中間至少要隔四年。
2015年10月29號，中共透過中共中央十八屆五中全會宣布全面放棄一孩政策，實施普遍二孩政策，喺中國大陸實行卅幾年嘅一孩政策成為歷史。
九曜石

九曜石（粵拼：gaau2 jiu6 sek6）係中國廣東廣州一處古石堆兼遺址，喺越秀區教育路嘅藥洲遺址入面。喺1963年3月被列入咗廣州市文物保護單位。

名
相傳喺五代十國時期，南漢主劉龑割據嶺南兼開鑿西湖時搞咗9嚿石而改成噉嘅名。

介紹
呢9嚿石分別係池西北大石、米題藥洲石、四言詩石、池西大石、釣磯石、拜石、仙掌石，及池東石。

池西北大石
又嗌「牛头石」或「海上洲石」，喺水池北岸西邊，高2m，樣似牛頭，四圍有10幾個竇相穿，入邊有9題石刻。其中北宋詩人——許彥先寫嘅呢句詩最出名：
「
花藥分氳海上洲，水中雲影帶沙流。直應路與銀潢接，槎客時來犯鬥牛。
」

米題藥洲石
又嗌「笏石」。喺水池北岸，高1.5m，樣似持笏。入邊有5題石刻。其中北宋書法家——米䒥寫嘅「藥洲」、「米黻元章題」俾歷代金石界話佢做正嘢。

池西大石
又嗌「愛蓮石」或「藥洲石」，喺水池西邊水面，高2.4m，樣似筍峯。入面有4題清刻，其中大清時期寫嘅「藥洲」兩字出自周敦頤寫嘅《愛蓮說》入面。

四言詩石
喺水池西邊嘅池西大石隔籬，高2.1m，屬白色中空石，入面有2題清刻都喺大清嘉慶年間，由廣東學政——萬承風寫嘅四言詩其一。

釣磯石
又嗌「珠泉石」，喺水池西南水面，高1.25m。入面有2題清刻，分別係「釣磯」同「珠泉」呢兩個，都由大清狀元負責寫出嚟。其中「釣磯」係由姚文田寫出嚟，「珠泉」係由徐琪寫出嚟。

拜石
又嗌「破石」或「九曜第一石」，喺水池東岸水面，高3.4m，樣似鰲魚，入面有15條石刻響度。其中包括咗大明作家——陳卿寫嘅「此即九曜第一石也」同埋大清作家劃嘅「拜石」兩字。

仙掌石
嚿石因為有一尺兩寸嘅掌跡而改成噉嘅名。喺水池東邊水面，高2.6m，入面有4題石刻，其中《九曜石》詩刻俾歷代金石界話成正嘢：
「
九曜石碧海出蜃閣，青空起夏雲。瑰期𣦝夏石，錯落動乾文。
」
重有大明詩人——吳鵬喺石掌紋隔籬寫咗「仙掌」兩字。

池東石
喺水池東邊水面，高1.25m。原先係上下兩嚿石疊埋，其中上石似黑豬，下石似巨龜，後嚟經過長時間風化而一分為二。入面有4題石刻，其中九曜石最早嘅題刻喺北宋時期，由盧士宏寫出嚟。
九曲巷

九曲巷 (廣州)，廣東省廣州市荔灣區入面嘅其中一條巷。
九曲巷 (濰坊)，山東省濰坊市諸城市入面嘅其中一條巷，依家已經冇咗。
九曲巷 (北海)，廣西壯族自治區北海市海城區入面嘅其中一條巷，喺海珠路入面。
九曲巷 (彰化)，臺灣省彰化縣鹿港鎮入面嘅其中一條巷。
九曲巷 (韶關)，廣東省韶關市湞江區入面嘅其中一條巷。
九曲巷 (玉溪)，雲南省玉溪市紅塔區入面嘅其中一條巷。
九擔租

九擔租（英文：Kau Tam Tso），又寫做九担租，係香港新界北區一笪地方，喺烏蛟騰東南面，有條九擔租村，大清中葉開村。
九担租村原本聚居著李、劉兩姓居民，共有村屋十多間。早期居民全靠水路出入，到涌尾乘小艇往大埔。村中男丁大多在上世紀60年代遠赴英國謀生，至70年代全村只剩六戶人。其後亦相繼搬到大埔居住，至此全村人去樓空。
九曲堂車站

九曲堂車站係臺灣鐵路公司屏東線嘅一個鐵路車站。
九曜坊

九曜坊係中國廣東省廣州市入面嘅其中一個地名。呢個地方就喺越秀區嘅教育路同埋西湖路南邊冇幾遠嗰邊。西邊接住條鹽運西街，東邊跨過教育路去到光明廣場西邊冇幾遠嗰度。

個名點嚟？
一講到呢條街嘅歷史，其實最早可以講到五代十國嗰陣嘅南漢御園喇。喺南漢皇帝統治緊廣州嗰陣，由於佢猛咁收啲百姓嘅錢，重成日畊濫嗮噉滯。結果就喺依家嘅吉祥路南邊嗰尐靠近教育路附近嘅兩邊起咗間皇家園林。不過園景嘅佈局係攞西湖嚟做中心，而湖嘅中間有個「藥洲」喺度，而湖嘅周圍就有還多花㖏轆嘅花同石頭喺度，而綠樹林入面就有棟亭同埋樓閣響度。而西湖嘅北邊有黃鸝港、寶石橋、紫雲閣、玉液池呢啲景；西湖嘅南邊就係南宮同埋石景。
嗰陣時，南漢皇帝就將好多出面嘅地搵返嚟嘅一大堆石頭放嗮喺個湖邊，搞到呢堆石頭堆下堆下，就變到好似座山噉靚。如估講下嗰啲石景，最出名嘅就係九曜石喇。其中九曜石就係呢九舊石頭入面嘅其中一舊靚石。而呢隻石頭就又窄又剔透又皺擝擝，重有曬士同埋顏色都唔同嘅，就喺個湖嘅中間，同太陽映埋一齊真係靚。就係噉就搞出咗個海市蜃樓嘅景出嚟。
而呢個九曜坊就係攞咗喺以前嘅西湖入面出現過嘅「九曜石」，由于呢舊石頭好出名嘅，所以到咗清朝嗰陣，附近嘅華佗廟都被人改咗嗌「九曜古廟」，而廟嘅隔離就有棟橋，就改咗名嗌「九曜橋」。所以附近一带咪就喺街道出咗嚟嗰陣，就改咗名嗌「九曜坊」囉。

俗语
廣州入面成日有條數字地名順口簧，其中就包括咗呢度（加粗咗嘅字）：
1德路、2沙頭、3元里、4牌樓、5仙觀、6榕路、7株榕、8旗二馬路、9曲巷，10甫路。